CELEX: 52003PC0439(01)
Language: da
Date: 2003-07-23
Title: Forslag til Rådets afgørelse om undertegnelse af en aftale om den Tjekkiske Republiks, Republikken Estlands, Republikken Cyperns, Republikken Ungarns, Republikken Letlands, Republikken Litauens, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde og fire hertil knyttede aftaler

Avis juridique important

|

52003PC0439(01)

Forslag til Rådets Afgørelse om undertegnelse af en aftale om den Tjekkiske Republiks, Republikken Estlands, Republikken Cyperns, Republikken Ungarns, Republikken Letlands, Republikken Litauens, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde og fire hertil knyttede aftaler  /* KOM/2003/0439 endelig udg. */  

Forslag til RÅDETS AFGØRELSE om undertegnelse af en aftale om Den Tjekkiske Republiks, Republikken Estlands, Republikken Cyperns, Republikken Ungarns, Republikken Letlands, Republikken Litauens, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde og fire hertil knyttede aftaler(forelagt af Kommissionen)BEGRUNDELSEBaggrundArtikel 128 i aftalen om Det Europæiske Økonomiske Samarbejdsområde (EØS) fastsætter, at alle lande, der bliver medlem af Den Europæiske Union, også skal anmode om at blive kontraherende parter i EØS-aftalen.Efter at udvidelsesforhandlingerne blev afsluttet med succes på Det Europæiske Råds møde i København i december 2002 anmodede Tjekkiet, Estland, Cypern, Ungarn, Letland, Litauen, Malta, Polen, Slovenien og Slovakiet ("tiltrædende lande") om at tilslutte sig EØS-aftalen.Da EØS-aftalen er en blandet aftale, vedtog Rådet den 9. december 2002 et mandat, der satte Kommissionen i stand til forhandle for både Fællesskabet og de nuværende medlemsstater. EØS/EFTA-landene, Island, Liechtenstein og Norge, forhandlede individuelt, og det samme gjorde de tiltrædende lande. Ikke desto sørgede Kommissionen for et snævert samarbejde med de tiltrædende lande og de nuværende medlemsstater under forhandlingsforløbet.EØS-udvidelsesforhandlingerne blev officielt indledt den 9. januar og blev afsluttet den 3. Juli 2003.EØS-udvidelsespakken består af hovedaftalen og fire aftaler i tilknytning hertil, og hver af de fem aftaler er indbyrdes forbundne.HovedaftalenAftalen om de tiltrædende landes indtræden definerer ændringerne til EØS-aftalen inden for rammerne af EØS-udvidelsen.Hovedparten af ændringerne stammer fra EU-tiltrædelsesakten. Ordningerne for de tiltrædende landes anvendelse af gældende EU-lovgivning efter tiltrædelsen af EU, såsom tekniske tilpasninger og overgangsperioder, som der er indgået aftale om i EU-udvidelsesforhandlingerne, er overtaget fra tiltrædelsesakten i EØS-aftalen. De pågældende retsakter er opført i bilag A og B til hovedaftalen.EØS/EFTA-landene vil også bidrage 600 mio. EUR over en femårsperiode til at afbøde de sociale og økonomiske uligheder i det udvidede EØS.De fire tilknyttede aftalerDe elementer i forhandlingsresultatet, der ikke indgår i selve EØS-aftalen, er indeholdt i fire tilknyttede aftaler:- En bilateral aftale mellem EF og Norge om en norsk finansiel mekanisme i form af brevveksling.- En tillægsprotokol til frihandelsaftalen mellem EF og Island fra 1972.- En tillægsprotokol til frihandelsaftalen mellem EF og Norge fra 1973.- En bilateral aftale mellem EF og Norge om visse landbrugsvarer.Ifølge den bilaterale aftale mellem EF og Norge om en norsk finansiel mekanisme for perioden 2004-2009 yder Norge et bilateralt finansielt bidrag på 567 mio. EUR over denne femårsperiode ud over de 600 mio. EUR fra EØS' multilaterale finansielle mekanisme for samme periode. Både de multilaterale og de bilaterale bidrag administreres separat, men i snævert samarbejde under anvendelse af identiske ansøgningsprocedurer og -kriterier.Tillægsprotokollerne til frihandelsaftalen mellem EF og Island og frihandelsaftalen mellem EF og Norge regulerer forhandlingsresultaterne med hensyn til fiskerivarer for Islands og Norges vedkommende. Fællesskabet vil åbne toldfrie kontingenter for fremstillingsindustrien for så vidt angår frosne runde makreller og frosne sildefileter for Norges vedkommende og hele frosne sild for Norges og Islands vedkommende. Desuden vil frosne sildelapper få samme præferencebehandling som frosne sildefileter. Kontingenternes størrelse vil blive taget op til fornyet behandling efter fem år. Fællesskabet vil øge det eksisterende kontingent for frosne pillede rejer fra Norge, forudsat at der senest den 1. Maj 2004 opnås en ordning på spørgsmålet om fri, uhindret transit gennem Norge til EU for fiskerivarer, der landes i Norge af fartøjer fra Fællesskabet.Ifølge den bilaterale aftale mellem EF og Norge i form af brevveksling om visse landbrugsvarer åbner Norge toldfrie kontingenter for frosne jordbær og andre frosne bær, frø af rajgræs, æblejuice og kattemad.Samtidig ikrafttrædelseDer er i hovedaftalen og de fire tilknyttede aftaler indsat en bestemmelse, hvorefter hver af ovennævnte tekster træder i kraft samtidig.SlutaktenSlutakten indeholder også forskellige erklæringer fremsat af en, flere eller alle kontraherende parter i aftalen.KonklusionKommissionen anbefaler, at Rådet vedtager vedlagte afgørelser på grundlag af artikel 310 i EF-traktaten om undertegnelse og indgåelse af aftalen om de tiltrædende landes indtræden i EØS og de fire tilknyttede aftaler.Forslag til RÅDETS AFGØRELSE om undertegnelse af en aftale om Den Tjekkiske Republiks, Republikken Estlands, Republikken Cyperns, Republikken Ungarns, Republikken Letlands, Republikken Litauens, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde og fire hertil knyttede aftalerRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 310, sammenholdt med artikel 300, stk. 2, første afsnit, andet punktum,under henvisning til forslag fra Kommissionen [1][1]  EFT C [...] af [...], s. [...].og ud fra følgende betragtninger:(1) Efter at udvidelsesforhandlingerne blev afsluttet på Det Europæiske Råds møde i København i december 2002 og i medfør af artikel 128 i aftalen om Det Europæiske Økonomiske Samarbejdsområde ("EØS") anmodede Den Tjekkiske Republik, Republikken Estland, Republikken Cypern, Republikken Ungarn, Republikken Letland, Republikken Litauen, Republikken Malta, Republikken Polen, Republikken Slovenien og Den Slovakiske Republik ("de tiltrædende lande") om at blive kontraherende parter i EØS-aftalen.(2) Til dette formål har Kommissionen på Det Europæiske Fællesskabs og medlemsstaternes vegne forhandlet om en aftale med Republikken Island, Fyrstendømmet Liechtenstein, Kongeriget Norge og de tiltrædende lande om sidstnævntes deltagelse i EØS.(3) Kommissionen har også på Fællesskabets og medlemsstaternes vegne forhandlet om følgende tilknyttede aftaler:- Aftale mellem Kongeriget Norge og Det Europæiske Fællesskab om en norsk finansiel mekanisme for perioden 2004-2009,- Aftale mellem Det Europæiske Fællesskab og Republikken Island om en tillægsprotokol til frihandelsaftalen af 22. juli 1972 mellem Det Europæiske Fællesskab og Republikken Island.- Aftale mellem Det Europæiske Fællesskab og Republikken Norge om en tillægsprotokol til frihandelsaftalen af 14. maj 1973 mellem Det Europæiske Fællesskab og Republikken Norge.- Aftale i form af brevveksling mellem Det Europæiske Fællesskab og Kongeriget Norge om visse landbrugsvarer.(4) Med forbehold af en eventuel indgåelse på et senere tidspunkt bør disse fem aftaler undertegnes -TRUFFET FØLGENDE AFGØRELSE:Eneste artikelMed forbehold af en eventuel indgåelse på et senere tidspunkt bemyndiges Rådets formand herved til at udpege den person, der er beføjet til på Det Europæiske Fællesskabs vegne at undertegne følgende aftaler:- Aftale mellem Det Europæiske Fællesskab, Republikken Island, Fyrstendømmet Liechtenstein, Kongeriget Norge og de tiltrædende lande om sidstnævntes deltagelse i Det Europæiske Økonomiske Samarbejdsområde,- Aftale mellem Kongeriget Norge og Det Europæiske Fællesskab om en norsk finansiel mekanisme for perioden 2004-2009,- Aftale mellem Det Europæiske Fællesskab og Republikken Island om en tillægsprotokol til frihandelsaftalen af 22. juli 1972 mellem Det Europæiske Fællesskab og Republikken Island som følge af de tiltrædende landes tiltrædelse af Den Europæiske Union,- Aftale mellem Det Europæiske Fællesskab og Kongeriget Norge om en tillægsprotokol til frihandelsaftalen af 14. maj 1973 mellem Det Europæiske Fællesskab og Kongeriget Norges som følge af de tiltrædende landes tiltrædelse af Den Europæiske Union,- Aftale i form af brevveksling mellem Det Europæiske Fællesskab og Kongeriget Norge om visse landbrugsvarer.Udfærdiget i Bruxelles,For RådetFormand